Prins Harry wens hy het vroeër oor sy ma gepraat | Maroela Media
Prins Harry (skermskoot uit die video)
Harry was 12 jaar oud toe Diana in 1997 in 'n motorongeluk oorlede is. Hy het in 'n video, wat Maandag vrygestel is, gesê dit is nie 'n teken van swakheid om oor probleme te praat nie. Harry het op 14 Julie 'n groep hoëprofielsportsterre toegespreek wat gereël is deur die liefdadigheidsorganisasie, Heads Together, wat homself toespits op geestelike gesondheid.
"Dis oukei om swaar te kry, so lank as wat jy daaroor praat," het prins Harry gesê. "Dit is nie 'n swakheid nie. Swakheid is as jy 'n probleem het en dit nie erken en dit oplos nie."
Rio Ferdinand, sokkerster van Engeland, wie se vrou weens kanker oorlede is, het ook die geleentheid bygewoon. Ferdinand het met Harry gepraat om die afsterwe van sy vrou met sy kinders te bespreek.
"Ek is baie spyt ek het nooit daaroor gepraat nie," het Harry bygevoeg. Hy het drie jaar gelede vir die eerste keer oor sy ma se afsterwe gepraat.
Prins Harry en die hertog en hertogin van Cambridge, is die stigterslede van Heads Together. Die drie wil organisasies saambring om die stigma oor sielkundige kwessies aan te roer.
Prins Harry en sy ma, prinses Diana (19 Augustus 1995) (Foto: AP Photo/Alastair Grant, file)
Prins Charles en sy twee seuns, prins William en prins Harry, wag vir Diana se kis om op die lykswa gelaai te word by Westminster Abbey in Londen (6 September 1997) Foto: AP Photo/John Gaps III, Pool, File
Praat gerus oor jou geliefdes wat weg is. As mense dit nie like nie kan hulle loop doppies blaas. Mens leef net saam met die verlies, maar vergeet nooit en dra die seer en gemis vir ewig saam. Harry se ma sou so trots op hulle gewees het. Hulle het pragtige mans geword. Aard ook na haar.
Hierdie man lyk glad nie soos die ander koningsfamilie nie. Nie soos ma of pa nie. Wonder waarom.
Ai Sarie. Spring jy my voor met diesejde kommentaar. LOL!!!!
Harry trek DEFINITIEF nie na sy "Prins Charles pa" nie.
Wonder maar nogsteeds na al die jare se "rumours".
kyk mooi na sy oe, hy het sy pa se oe, naby mekaar oe en die een oogbank hang ook effens soos sy pa sin, hy is beslis sy pa se kind. sy rooi hare is maar 'n mengsel tussen blond en bruin, baie blonde mense wat kinders het by donkerkop mense kry rooikop kinders. Moenie weer slegte goed uitdink nie
Lyk beslis soos Charles
Hy lyk GLAD NIE soos Charlie nie.
Ou Charles sal hom wat verbeel as hy trekke het na so jong aantreklike en flambojante jong man. William het meer klas in sy pinkie as wat die res van die monargie in hul leeftyd oot sal hê.
Marian · 2 jaar gelede
Mense , asb julle soek net sensasie , julle sien in alles iets leliks of verkeerd , hou julle besig met julle eie kinders en gesin se dinge . Ek het al die kommentaar gelees en nerens gesien dat iemand julle gevra het vir kommentaar nie , die artikel gaan eintlik oor 'n jongman wat met sy eie hartseer en emosies moes deel . Kry julle vir julle elkeen 'n stokperdjie hou julle daarmee besig en julle neuse uit ander mense se sake
Ai Mariaan · 2 jaar gelede
En daar gaan lewer jy toe kommentaar op ander se kommentaar, net so ongevraagd. Wat het jy toe oor die artikel te sê gehad? Lyk my nie veel nie, jy doen maar dieselfde as al die ander.
Sensasie · 2 jaar gelede
Dit lyk ook nie vir my of jy 'n stokperdjie het nie. Hoe lees jy dan hierdie "sensasie" kommentaar en lewer dan self kommentaar? Poot en Sarie het net 'n ope vraag gevra.
Ek stem saam…..hy lyk nie naastenby na Charles nie.
Al wat ek probeer se is help die man om oor die seer te kom , moet nie nog onnodige seer op hom laai nie , aan die person sonder 'n naam dit was my beweegrede en niks meer nie sorry !!!
Sies vir julle almal wat nie die berig behoorlik lees nie. Prins Harry het mos nie gesê "Hêi, kyk ek lyk nie soos my pa nie!"